《宋章庙乐舞歌十五首 其十二 嘉胙乐殷淡》
南北朝·殷淡

礼荐洽。福时昌。皇圣膺嘉祐。帝业凝休祥。居极乘景运。宅德瑞中王。

澄明临四表。精华延八乡。洞海周声惠。彻宇丽乾光。

灵庆缠世祉。鸿烈永无疆。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。